Tacloban

Tacloban City (Waray-Waray: Syudad han Tacloban) is en Oort op de Philippinen. Dat is dat Zentrum vun’n Bezirk Eastern Visayas un dor in ok de Stadt mit de meisten Inwahners. Butendem is dat de Hööftstadt vun de Provinz Leyte.

In de Stadt Tacloban is de Kommerz, de Tourismus, de Bildung, de Kultur un de Politik vun de helen Region kunzentreert. För de Stadt gifft dat ok’n Ökelnaam, de so veel heet as „schöönste Stadt an de Bucht“. De Stadt is een vun de wenigen mit de eersten Inkamensstoop op de Philippinen. Siet den 18. Dezember 2008 warrt se as’n hooch urbaniseerte Stadt utwiest.

 Geografie 
De Stadt Tacloban liggt an de Bucht vun Cancabato in’n Noordoosten vun’t Eiland Leyte. De Bucht is’n Deel vun de San Pedro Bucht un somit de Ingang to de San-Juanico-Straat, de Leyte vun ehr Navereiland Samar scheedt. Üm dat Stadtrebeet rüm liggt in’n Noorden de Gemeen Babatngon, in’n Westen San Miguel un Alangalang, in’n Süüdwesten Santa Fe un in’n Süüden Palo. De Landschop vun Tacloban warrt to’n Deel vun Bargen un Bultentöög utmaakt, to’n Deel ok dör wiete Evenen. De Bargrebeten teht sik vun’n Noordoosten vun’t Stadtrebeet över dat ööstliche un westliche Samar un schuult de Stadt vör den noordööstlichen Monsunwind. En Deel vun de Stadt hett en Geografie as’n Halfeiland.

De Stadt verdeelt sik över en Samtflach vun 1.009 km² un hett en middlere Hööch vun 3,05 m över’n Seespegel.

 Klima 
De Temperaturen in Tacloban City beweegt sik twüschen 21,55 °C un 31,45 °C. Mit’n Dörsnittstemperatur vun 26 °C is de Januar de küllste Maand, wiel de Mai mit 28,4 °C in’n Middel de hööchsten Weerten bringt. De Hööchsttemperaturen künnt in dissen Maand bit 31,9 °C kladdern, in’n Gegensatz to de deepsten Temperaturen vun 23 °C in de fröhen Stünnen in’n Januar un Februarhttp://www.pagasa.dost.gov.ph/cab/climate.doc Klima von Tacloban City.

De Nedderslag wesselt twüschen 330 mm un 1.071 mm in’n Maandhttp://www.world66.com/asia/southeastasia/philippines/taclobancity/lib/climate Klima von Tacloban City. De hööchste Fuchtigkeit gifft dat dorbi in’n Dezember, wiel de April den wenigsten Regen bringt. De relative Luftfuchtigkiet liggt in’n Middel bi 82 % in’n April un Mai un kladdert in’n Dezember op bit to 87 %.

 Historie 
Tacloban City weer anfangs as Kankabatok bekannt, wat op de eersten Inwahners vun disse Oort anspelen de. Dat weern de Kabatok, de jemehr Wahnsteed in de Neeg vun de hüütige Sto. Niño Kirche harrn. Later kemen de Anhöörigen vun de Volksgruppen vun de Gumoda, vun de Haraging un vun de Huraw dorto un hebbt jemehr egen Wahnsteden dicht bi opboet. De verbunnen Wahnsteden kregen denn den Naam Kankabatok.

To’n Enn vun’t 16. Johrhunnert höör Kankabatok to de politische Verwalten vun den Oort Palo un weer Deel vun de Karkengemeen Basey op Samar. Vun 1770 af is de Oort vun Augustiners betreut worrn, bevör 1813 de Franzsikaners jemehr Arbeit wieterföhrt hebbt. To de Tiet is Kankabatok in Tacloban ümnöömt worrn.

Wanneer Tacloban en egenstännige Gemeen worrn is, weet vundaag nümms mehr, vun wegen dat all Opteken wiel en Taifun verschütt gahn sünd. Man geiht aver dorvun ut, dat de offizielle Status as Gemeen üm dat Johr 1770 rüm inföhrt worrn is. Leyte un Samar weern 1968 politisch scheedt un to twee egenstännige politisch-militäärsche Provinzen maakt. Tacloban hett sik vun wegen sien strategische Laag gau to’n goot besöchte Hannelssteed twüschen de beiden Provinzen entwickelt.

De Sitt vun de Provinzregeeren vun Leyte is mit de Johren faken wesselt, weer an’n 26. Februar 1830 denn aver Tlaconban City tospraken. Disse Besluss harr mehrere Grünnen: To’n een weer de Oort dör sien geograafsche Laag goot egent för’n Haven un to’n annern weer he goot schuult un harr de richtigen Inrichten för disse Opgaav.

As eerste Militärgouverneur vun Leyte weer 1901 de amerikaansche Colonel Murray insett. As sien eerste Amtshandlung hett he den Haven för den Welthannel apen maakt. Vör den Tweeten Weltkrieg is Tacloban dat kommerzielle Zentrum un ok Middelpunkt vun Bildung, Kultur un Sozialwesen vun’t Eiland wesen. Kopra un Abaca sünd vun hier ut in grote Mengden exporteert worrn.

Mit dat Lannen vun de japaanschen Soldaten an’n 25. Mai 1942 in Tacloban füng en dree Johren anduern Besetten vun Leyte dör dat japaansche Kaiserriek an. De Japaners hebbt de Stadt to en Fasten utboet un vör de Stadt enige Flaagfeller anleggt. As de San-Pedro-Bucht en ideale Steed för gröttere Bööt dorstell, hett de Kaiserlich Japaansche Mariene Tacloban as en Anloopsteed un Importhaven för de Versorgen vun jemehr Truppen bruukt. Disse Tiet warrt as de düsterste Periood vun de Stadthistorie un vun’t Land ansehn, vun wegen dat de Japaners gresig Gewalt op de Inwahners utöövt hebbt. De Reakschoon dorop weer, dat op Leyte verscheden Guerillagruppen ünnerwegens weern. De bekannste Grupp dorvun weer vun Colonel Ruperto Kangleon anföhrt.

Leyte weer de eerste Staschoon bi’t Torüchwinnen vun de Philippinen dör de amerikaanschen un philippinschen Truppen. De Soldaten ünnert Kommando vun General Douglas MacArthur sünd an’n 20. Oktober 1944 an Strandafsnitten vun Tacloban, Palo (White Beach un Red Beach) un vun’n Naveroort Dulag (Blue Beach) anlannt. Disse Operatschoon weer en eerst Signal för den tokamen Spood bi’t Befre’en vun den Inselstaat vun de japaanschen Besatters un dat Inlösen vun en Verspreken, dat MacArthur dree Johren vörher geven harr: "I Shall Return." („Ik kumm torüch.“)

Dree Daag later geev dat en Zeremonie in’t Capitol vun Tacloban City, bi de MacArthur an de Siet vun Präsident Sergio Osmeña de Stadt för’n Övergang to’n Sitt vun de Commonwealthregeeren un dormit – bit to de vullstännigen Befre’en vun’t Land – to de Hööftstadt vun de Philippinen maakt hett. In’n Rahmen vun disse Fier sünd ok de Provinzregeeren un de Gemeenraat vun Tacloban wedder insett worrn.

De nächste bedüdene Schritt för den Oort weer de Vergaav vun de Stadtrechten an de Gemeen Tacloban. Mit in Kraft Treden vun’n Republic Act Nr. 760 is de Oort an’n 12. Juni 1952 in den Status vun en Stadt versett worrn. Na’t Afsplitten vun de Provinz Southern Leyte an’n 22. Mai 1959 is Tacloban City de Hööftstadt vun de Provinz Leyte bleven, de vundaag noch den gröttsten Deel vun’t Eiland innimmt.

 Naam 
To de Naamsännern vun Kankabatok na Tacloban gifft dat de folgen Theorie:

Kankabatok weer geern vun de Fischers opsöcht. Se hebbt Bambusfallen bruukt, de se Taklub nöömt harrn. Dormit füngen se Krabben, Garnelen oder Fisch. Wenn se fraagt weern, woneem se hengahn wullen, antern se (to’n) Tarakluban un menen dormit de Steed, woneem se de Fangredschoppen insetten deen. Dat sik de hüütige Oortsnaam ut den Begreep Tarakluban rutbillt hett, is teemlich wohrschienlich.

 Spraak un Religion 
In Tacloban warrt vör allen Waray-Waray snackt, dat dor offiziell as Lineyte-Samarnon („Leyte-Samarnon“) betekent warrt. Verbreedt sünd in’t Stadtrebeet ok Tagalog un Engelsch, deelwies ok Cebuano.

Wiel dat eerste Johrhunnert vun de spaanschen Herrschop weer de Oort en tyypsche Kolonialgemeenschop. De meisten Inwahners weern ut rein spaansche Familien oder höörn to en ne’e spaansch-philippiensche Generatschoon. De hüütigen Inwahners sünd ethnisch en Mischen ut Chinesen, utlännsche Utwannerers un inheemsche Leyteños.

De meisten Inwahners vun Tacloban City sünd röömsch-kathoolsch, man dat gifft in de Stadt ok Anhangers vun de Aglipayan un annere Religionsgemeenschoppen as de Iglesia ni Cristo.

 Indelen vun de Verwalten 
Tacloban City is politisch in 138 Baranggays (Oortsdelen) indeeltPhilippine Standard Geographic Code listing for Tacloban City - National Statistical Coordination Board.

 Barangay 1 (Libertad)
 Barangay 2
 Barangay 3 (Nula-tula)
 Barangay 3-A (Nula-tula)
 Barangay 4 (Libertad)
 Barangay 5
 Barangay 5-A
 Barangay 6
 Barangay 6-A
 Barangay 7
 Barangay 8
 Barangay 8-A
 Barangay 12 (Palanog Resettlement)
 Barangay 13
 Barangay 14
 Barangay 15
 Barangay 16
 Barangay 17
 Barangay 18
 Barangay 19
 Barangay 20
 Barangay 21
 Barangay 21-A
 Barangay 22
 Barangay 23
 Barangay 23-A
 Barangay 24
 Barangay 25
 Barangay 26
 Barangay 27
 Barangay 28
 Barangay 29
 Barangay 30
 Barangay 31
 Barangay 32
 Barangay 33
 Barangay 34 Barangay 35
 Barangay 35-A
 Barangay 36
 Barangay 36-A (Imelda Village)
 Barangay 37
 Barangay 37-A
 Barangay 38
 Barangay 39
 Barangay 40
 Barangay 41
 Barangay 42
 Barangay 42-A
 Barangay 43
 Barangay 43-A
 Barangay 43-B
 Barangay 44
 Barangay 44-A
 Barangay 45
 Barangay 46
 Barangay 47
 Barangay 48
 Barangay 48-A
 Barangay 48-B
 Barangay 49
 Barangay 50
 Barangay 50-A
 Barangay 50-B
 Barangay 51
 Barangay 51-A
 Barangay 52
 Barangay 53
 Barangay 54
 Barangay 54-A
 Barangay 55 (El Reposo)
 Barangay 55-A (El Reposo)
 Barangay 56
 Barangay 56-A Barangay 57
 Barangay 58
 Barangay 59
 Barangay 59-A
 Barangay 59-B
 Barangay 60
 Barangay 60-A
 Barangay 61
 Barangay 62
 Barangay 62-A
 Barangay 62-B
 Barangay 63
 Barangay 64
 Barangay 65
 Barangay 66
 Barangay 66-A
 Barangay 67
 Barangay 68
 Barangay 69
 Barangay 70
 Barangay 71
 Barangay 72
 Barangay 73
 Barangay 74
 Barangay 75
 Barangay 76
 Barangay 77
 Barangay 78 (Marasbaras)
 Barangay 79 (Marasbaras)
 Barangay 80 (Marasbaras)
 Barangay 81 (Marasbaras)
 Barangay 82 (Marasbaras)
 Barangay 83 (San Jose) Barangay 83-A (San Jose)
 Barangay 83-B
 Barangay 83-C (San Jose)
 Barangay 84 (San Jose)
 Barangay 85 (San Jose)
 Barangay 86
 Barangay 87
 Barangay 88
 Barangay 89
 Barangay 90 (San Jose)
 Barangay 91 (Abucay)
 Barangay 92 (Apitong)
 Barangay 93 (Bagacay)
 Barangay 94 (Tigbao)
 Barangay 94-A (Basper)
 Barangay 95 (Caibaan)
 Barangay 95-A (Caibaan)
 Barangay 96 (Calanipawan)
 Barangay 97 (Cabalawan)
 Barangay 98 (Camansinay)
 Barangay 99 (Diit)
 Barangay 100 (San Roque)
 Barangay 101 (New Kawayan)
 Barangay 102 (Old Kawayan)
 Barangay 103 (Palanog)
 Barangay 103-A (San Pagla-um)
 Barangay 104 (Salvacion)
 Barangay 105 (Suhi)
 Barangay 106 (Santo Niño)
 Barangay 107 (Santa Elena)
 Barangay 108 (Tagapuro)
 Barangay 109 (V & G Subdivision)
 Barangay 109-A
 Barangay 110 (Utap)

 Weertschop 
Wat de Weertschop angeiht, is Tacloban een vun de Städer vun de Philippinen, de an’n dullsten wassen doot. Hier gifft dat den gröttsten Flaaghaven vun’n helen Bezirk un bito en Haven, de natüürlich schuult is. Ut de Region warrt vör allen Kopra exporteert, in’t Stadtrebeet warrt aver ok Ries, Kokosnööt un Abaca anboet.

Een vun de sünnersten Projekten, in de de Stadt Geld investeert, is dat Geothermalkraftwark Tongonan. Dat Kraftwark tellt to de gröttsten Tügers vun alternative Energie in dat wietere Rebeet. Över de Verkehrsmiddel is Tacloban en Togang to’n Leyte Industrial Development Estate vun Isabel, woneem de Phosphate Fertilizer Plant, de gröttste Düngermiddelfabrik in Asien, un de Philippine Associated Smelter and Refining Company, de gröttste Anlaag to’n Herstellen vun Kopper op de Philippinen, jemehrn Sitt hebbt.

 Wat een sik ankieken schüll 
Bowarken, de een sik in Tacloban City ankieken schüll, sünd ünner annern dat Herrenhuus vun Joseph Price, woneem General MacArthur 1944 sien Hööftquarteer inricht harr, as ok de Redoña Residenz. Beide Bowarken hebbt bi’t Befre’en vun’n philippinschen Archipel en bedüden Rull speelt.
Annere intressante Steden un Bowarken sünd:

 Dat Leyte Capitol Building
 De San-Pedro-Bucht
 De Seehaven vun Tacloban 
 De Madonna vun Japan
 De Sto.-Niño-Schrein un dat Kulturmuseum
 De San-Juanico-Brüch över de San-Juanico-Straat na Samar
 De San-Juanico-Straat
 De Family Park
 De Sto.-Niño-Kark
 De Plaza Rizal

 Borns 

 Weblenken 
 Websteed to Tacloban City

Kategorie:Oort
Kategorie:Stadt
Kategorie:Philippinen